"...NUMQVID DE DACIS AVDISTI?"

(Horatius, Satire, II, 6, 53.)

"...ce ai mai auzit despre daci?"

„În nici unul dintre ţinuturile Daciei antice nu sînt concentrate atît de multe şi importante monumente ca în Munţii Şureanului. Răsfirate la poalele înălţimilor semeţe, dar mai ales aninate de vîrfurile tocite şi de culmile lor prelungi, satele şi fortificaţiile dacilor îl încîntă şi-l uimesc pe obişnuitul vizitator şi pe specialist, fie el de la noi, fie din alte părţi ale lumii prin chibzuita aşezare, prin varietatea, bogăţia şi monumentalitatea lor…”

Ioan Glodariu (1940-2017)

Programul Multianual de Cercetare Arheologică Cetățile Dacice din Munții Orăștiei este coordonat de Muzeul Naţional de Istorie a Transilvaniei (MNIT), cu sediul la Cluj-Napoca, și finanțat de Ministerul Culturii. MNIT este, totodată, și instituția organizatoare a acestor cercetări multianuale, ale căror rezultate vor fi prezentate publicului în mod constant, prin intermediul acestui portal.